《再次前韵》
宋代·綦崇礼

笙簧乐富贵，等是老墙阴。汲汲不知止，悠悠何处寻。

所嗟天赋不，未报国恩深。一梦游帝阙，九年辞禁林。

官廪尚可饱，村醪时自斟。不嫌泥土足，懒拂尘埃簪。

穷巷春雪霁，寒檐朝日侵。意行何所适，还欲访同襟。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。